**Jegyzőkönyv**

a Magyar Lovas Szövetség Távlovagló- és Távhajtó Szakágának Szakbizottsága

által 2018. 09.01. napján 18.00 órakor Bükkösdön

megtartott bizottsági üléséről

**Jelen vannak:**

* Bányai Béla, a Szakbizottság elnöke
* Molnár Lajos szakbizottsági tag
* Ballabás Kata szakbizottsági tag
* Fekete Róbert, szövetségi kapitány
* Dr. Tamás Zsolt meghívott
* Feketéné Wachtler Kata meghívott

Bányai Béla elnök az ülést megnyitja, és megállapítja, hogy a Szakbizottság ülése határozatképes. Ismerteti a kiküldött meghívóban szereplő napirendi pontokat. Más napirendi pontra javaslata senkinek nincs.

A Szakbizottság tagjai az előzetesen kiküldött meghívóban szereplő napirendi pontokat egyhangúlag elfogadják.

Bányai Béla javasolja, hogy Ballabás Kata vezesse, Fekete Róbert és Molnár Lajos pedig hitelesítsék az ülésről készült jegyzőkönyvet.

A javaslatot a jelenlévők egyhangúlag megszavazzák.

**1.napirendi pont:**

Fekete Róbert szövetségi kapitány beszámol a junior EB-ről( ez a szakági honlapon olvasható).

Fekete Róbert elmondja, hogy Pék László, Pék Lili Anna junior versenyző törvényes képviselője, lovának tulajdonosa és versenyen segítője az EB-n a magyar csapatot viselkedésével lejáratta, a magyar csapat vezetőit a viselkedése miatt nyilvánosan megrótták és figyelmeztették. Tekintettel arra, hogy ez a fajta viselkedés már számos alkalommal előfordult,, javasolja, hogy a Szakbizottság mérlegelje valamiféle szankció alkalmazását.

Az a javaslat született, hogy a szakág által Pék László, illetve kiskorú lánya részére az EB költségeire felajánlott támogatást (1000 euro) a Szakbizottság vonja meg tőlük, továbbá egy évre Pék Lászlót a távlovas versenyeken való részvételtől tiltsák el.

A Szakbizottság egyhangúan meghozta az alábbi

**6/2018. sz. szakbizottsági határozatot:**

 .

*Pék Lászlót a több alkalommal, de különösen a 2018-as pisai junior európa-bajnokságon tanúsított etikátlan, sportszerűtlen és botrányos viselkedésért egy év időtartamra, azaz 2019.09.01. napjáig a Szakbizottság a távlovas versenyek látogatásától eltiltja, továbbá a junior Európa Bajnokság résztvevőinek támogatásáról szóló korábbi határozatát megváltoztatja aképpen, hogy a lánya EB-n történő részvételére tekintettel számára megítélt 1000 euró összegű szakági támogatásra a továbbiakban nem jogosult.*

**2. napirendi pont**

Bányai Béla ismerteti a szakbizottság tagjainak a versenyek szervezőinek időpontmódosítási kéréseit. A Szakbizottság egyhangúan meghozta az alábbi

**7/2018. sz. szakbizottsági határozatot:**

*Az izsáki OB2 forduló időpontja 2018.10.06-ra módosult.*

*A cecei OB1 forduló időpontja 2018.10.27-re módosult.*

*A versenynaptár változásait a szakági honlapon közzétesszük.*

**3. napirendi pont**

A Szakbizottság tagjai megbeszélik az évadzáró megszervezésével kapcsolatos kérdéseket.

A Szakbizottság egyhangúan meghozta az alábbi

**8/2018. sz. szakbizottsági határozatot:**

*Az évadzáró helyszíne és időpontja, Izsák,Biczó Csárda, 2018.12.08*

Az évadzáróra tervezett ajándékokra, kiadásokra javaslatok, ötletek születtek.

Bányai Béla elnök a Szakbizottság ülését bezárja.

Bükkösd, 2018. szeptember 01.

Ballabás Katalin

jegyzőkönyvvezető

Fekete Róbert Molnár Lajos

jegyzőkönyv-hitelesítő jegyzőkönyv-hitelesítő